ai4bharat/Pralekha huggingface dataset:
इलेक्ट्रॉनिक्स आणि माहिती तंत्रज्ञान मंत्रालय
आधार ओळखपत्रामधील कागदपत्रांचे मोफत ऑनलाईन अद्ययावतीकरण करता येणार
भारतीय विशिष्ट ओळख प्राधिकरणाचा  निर्णय लाखो नागरिकांना लाभदायक ठरणार
नवी दिल्ली, 15 मार्च 2023
भारतीय विशिष्ट ओळख प्राधिकरणाने  ने नागरिकांना त्यांच्या आधार ओळखपत्रामधील कागदपत्रांचे मोफत अद्ययावतीकरण करण्याची परवानगी देण्याचा निर्णय घेतला आहे. या लोक-केंद्रित निर्णयाचा लाखो नागरिकांना लाभ मिळणार आहे.
भारतीय विशिष्ट ओळख प्राधिकरणाने डिजिटल इंडिया उपक्रमाचा एक भाग म्हणून, हा निर्णय घेतला असून, नागरिकांनी माय आधार  पोर्टलवर आपले दस्त ऐवज अद्ययावत करण्यासाठी या मोफत सुविधेचा लाभ घ्यावा, असे आवाहन केले आहे. ही मोफत सेवा पुढील तीन महिने म्हणजेच, 15 मार्च ते 14 जून 2023 या कालावधीमध्ये उपलब्ध आहे. हे लक्षात घेणे महत्त्वाचे आहे, की ही सेवा केवळ myAadhaar या पोर्टलवर विनामूल्य आहे, आणि प्रत्यक्ष आधार केंद्रांवर यासाठी पूर्वी प्रमाणे 50 रुपये शुल्क आकारले जाईल.
भारतीय विशिष्ट ओळख प्राधिकरण, नागरिकांना आपल्या ओळखीचा पुरावा आणि पत्त्याचा पुरावा  असलेले दस्तऐवज, विशेषत: आधार 10 वर्षांपूर्वी जारी केले असेल, आणि त्याचे कधीच अद्ययावतीकरण केले नसेल, तर संबंधित दस्त ऐवाजांच्या लोकसंख्याशास्त्रीय तपशीलांचे पुनर्र-प्रमाणीकरण करण्यासाठी, अपलोड करायला प्रोत्साहन देत आहे. यामुळे राहणीमानात सुलभता, सेवांचे उत्तम वितरण आणि प्रमाणीकरणाच्या यशाचा दर वाढायला मदत होईल.
लोकसंख्याशास्त्रीय तपशील  बदलण्याची गरज असेल, तर नागरिक नियमित ऑनलाइन अपडेट  सेवा वापरू शकतात किंवा जवळच्या आधार केंद्राला भेट देऊ शकतात. अशा प्रकरणांमध्ये सामान्य शुल्क लागू होईल.
नागरिक त्यांचा आधार क्रमांक वापरून https://myaadhaar.uidai.gov.in/ वर लॉग इन करू शकतात. नोंदणीकृत मोबाईल क्रमांकावर वन टाइम पासवर्ड  पाठवला जाईल, संबंधित नागरिकाला केवळ 'दस्तऐवज अपडेट' वर क्लिक करावे लागेल, आणि त्याचे विद्यमान तपशील प्रदर्शित केले जातील. आधार धारकाने तपशील सत्यापित करणे आवश्यक आहे, योग्य आढळले, तर पुढील हायपर-लिंकवर क्लिक करावे. पुढील स्क्रीनमध्ये, रहिवाशांना ड्रॉपडाउन सूचीमधून ओळखीचा पुरावा आणि पत्त्याचा पुरावा असलेला दस्तऐवज निवडावा लागेल, आणि त्याने/तिने आपले दस्तऐवज अद्ययावत करण्यासाठी त्याच्या प्रती अपलोड कराव्यात. अद्ययावत केलेल्या आणि स्वीकारार्ह PoA आणि PoI दस्तऐवजांची यादी भारतीय विशिष्ट ओळख प्राधिकरणाच्या अधिकृत वेबसाइटवर उपलब्ध आहे.
गेल्या दशकात, आधार क्रमांक हा भारतातील रहिवाशांसाठी ओळखीचा सर्वत्र स्वीकारला जाणारा पुरावा म्हणून उदयाला आला आहे. केंद्र आणि राज्य सरकारच्या जवळजवळ 1,200 सरकारी योजना आणि कार्यक्रमांमधील सेवांच्या वितरणासाठी आधार क्रमांकाची ओळख वापरली जात आहे. याशिवाय, बँका, एनबीएफसी इत्यादी वित्तीय संस्थांसह इतर सेवा पुरवठादारांच्या अनेक सेवा देखील ग्राहकांचे अखंड प्रमाणीकरण करण्यासाठी आणि त्यांना आपल्या सेवेत समाविष्ट करण्यासाठी आधार क्रमांकाचा वापर करत आहेत.
आधार नोंदणी आणि अद्ययावतीकरण अधिनियम, 2016 नुसार; आधार क्रमांक धारक, आधार नोंदणीच्या तारखेपासून दर 10 वर्षांनी, त्यांच्या माहितीची अचूकता कायम असल्याचे सुनिश्चित करण्यासाठी, , POI आणि POA दस्तऐवज दाखल करून, आपली आधारभूत कागदपत्रे किमान एकदा, आधार ओळख पत्रामध्ये अपडेट करू शकतात.JPS/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 258
पर्यटन मंत्रालय
पर्यटन मंत्रालयाकडून स्वातंत्र्यदिन विशेष म्हणून ‘संस्मरणिका 1857-स्वातंत्र्याची नांदी’ या शिर्षकाखाली पहिला वेबिनार आयोजित
नवी दिल्ली, 10 ऑगस्ट 2020
भारताचे स्वातंत्र्ययुद्ध हा देशाच्या इतिहासातील महत्वाचा भाग आहे. आणि भूतकाळातील कोणत्याही महत्वाच्या प्रसंगापेक्षा त्याचे महत्व अपार आहे. पर्यटन मंत्रालयाने देशाच्या या संस्मरणीय आणि मानाच्या दिवसाच्या स्मृतीखातर ‘देखो अपना देश ’ या वेबिनार मालिकेअंतर्गत पाच वेबिनार्सचे आयोजन केले आहे. हे सर्व वेबिनार एकत्रितरीत्या स्वातंत्र्ययुद्धाचा आढावा, त्याचे महत्व विशद करणे, ज्यांनी देशाची स्वातंत्र्याकडे वाटचाल व्हावी यासाठी पुढाकार घेतला त्यांचे स्मरण करतील.
पर्यटन मंत्रालयाने ‘संस्मरणिका 1857-स्वातंत्र्याची नांदी’  या शिर्षकाच्या वेबिनारचे आयोजन 8.8.2020 रोजी केले गेले. स्वातंत्र्यदिन विशेष वेबिनार अंतर्गत हा पहिलाच आणि संपूर्ण देखो अपना देश वेबिनार्स अंतर्गत हा 45 वा वेबिनार होता. ‘देखो अपना देश’ ही वेबिनार मालिका एक भारत श्रेष्ठ भारत अंतर्गत भारताची सांस्कृतिक विविधता प्रदर्शित करण्याच्या प्रयत्नांचा एक भाग आहे आणि ती सातत्याने एक भारत श्रेष्ठ भारत च्या उत्सवाला आभासी व्यासपीठावर आणते.
हा वेबिनार निधी बन्सल, संचालक भारत सिटी वॉक्स आणि इंडिया विथ लोकल्स आणि सौमी रॉय, संशोधक आणि स्टोरी टेलर यांच्याकडून तर अतिरिक्त महासंचालक, पर्यटन मंत्रालय रुपिंदर ब्रार यांच्या माध्यमातून सादर केला गेला. आपल्या स्वातंत्र्यलढ्याची गाथा आभासी पद्धतीने या वेबिनारमधून सांगितली गेली. भारताचे पहिले स्वातंत्रयुद्ध 1857 मध्ये लढले गेले आणि अश्याच प्रकारची प्रयत्नमालिका 1947 म्हणजे स्वातंत्र्य मिळेपर्यंत सुरू राहिली. सादरकर्त्यांनी स्मारके, युद्धाची तयारी जिथे झाली ती ठिकाणे जसेकी दिल्ली, मिरत आणि देशभरातील अनेक शहरांतील शौर्य, त्याग आणि धैर्यांची कथा प्रेक्षकांपुढे प्रदर्शित केली.
उठावाला कारणीभूत असणारी सामाजिक- आर्थिक दूरावस्था, जमीन आणि महसूल व्यवस्थापन यातील अन्याय, कोलमडलेली अर्थव्यवस्था, व्यवस्थापनात भारतीयांचा नगण्य सहभाग, बहादूरशाह ज़फरला दिलेली हीन वागणूक, औंध खालसा करणे, पोलिस व न्यायव्यवस्थेतील भेदभाव, आणि भारतीय शिपायांप्रती भेदभाव अश्या अनेक बाबींची कारण मिमांसा सादरकर्त्यांनी मांडली.
देखो अपना देश वेबिनार मालिका ही राष्ट्रीय गवर्नर्स विभाग, इलेक्ट्रॉनिक्स आणि माहिती तंत्रज्ञान मंत्रालय यांच्या तंत्र सहाय्याने सादर करण्यात आली. या वेबिनारचे भाग आता https://www.youtube.com/channel/UCbzIbBmMvtvH7d6Zo_ZEHDA/featuredवर उपलब्ध आहेत. तसेच भारताच्या पर्यटन मंत्रालयच्या समाजमाध्यम व्यासपीठावरही ते उपलब्ध आहेत.
M.Chopade/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
अर्थ मंत्रालय
अर्थमंत्री निर्मला सीतारमण यांची जी -20 राष्टांच्या अर्थमंत्र्यांच्या आभासी बैठकीला उपस्थिती
नवी दिल्ली , 20 नोव्हेंबर 2020
केंद्रीय अर्थ आणि कंपनी व्यवहार मंत्री श्रीमती निर्मली सीतारमण आज झालेल्या जी -20 राष्टांच्या अर्थमंत्र्यांच्या आभासी बैठकीत सहभागी झाल्या होत्या. कोविड-19 मुळे निर्माण झालेली जागतिक आर्थिक परिस्थिती आणि या संकटाचा सामना करण्यासाठी सुरू केलेली सामूहिक जागतिक कृती पुढे नेण्याच्या यासंदर्भात जी - 20 राष्ट्रांची भूमिका यावर या बैठकीत जी- 20 देशांच्या अर्थमंत्र्यांची आपले विचार मांडले .
कोविड -19 च्या संकटातून बाहेर पडण्यासाठी जी-20 सदस्यांनी आणखी प्रयत्न करण्याची गरज व्यक्त करत अर्थमंत्री सीतारमण यांनी सर्वांना उपलब्ध होईल आणि परवडेल अशा लसीच्या आवश्यकतेवर भर दिला. श्रीमती सीतारमण यांनी जी -20 च्या आर्थिक प्रतिसादाचा मुख्य आधार जी-20 च्या कृती आराखडा आहे असे सांगत आमच्या तात्काळ प्रतिसादाला समन्वय साधण्याबरोबर हा आराखडा, आपल्या अर्थव्यवस्था पूर्वपदावर आणण्याच्या दीर्घकालीन प्रयत्नासाठी मार्गदर्शक ठरतो असे सांगितले. सौदी अरबच्या अध्यक्षतेखाली पार पडलेल्या जी- 20 बैठकीतील “कर्ज सुविधा निलंबन उपाय”,हे महत्त्वाचे फलित आहे हे अधोरेखीत करुन अर्थमंत्र्यांनी , जी-20 सदस्य देशांनी हे उद्दिष्ट साध्य करण्यासाठी सामुहिक आणि समन्वित प्रयत्न करण्याची आवश्यकता आहे यावर भर दिला.
कोविड-19 संक्रमणाला प्रतिसाद देण्याच्या जी- 20 ची विषयपत्रिका राबवण्याच्या अविरत प्रयत्नांबद्दल सौदी अरबचे त्यांनी अभिनंदन केले. अर्थमंत्री म्हणाल्या की, 2020 डिसेंबरपासून सुरु होणाऱ्या इटलीच्या अध्यक्षीय कारकिर्दीत ट्रोइका सदस्य म्हणून काम करण्यास भारत उत्सुक आहे.
Jaydevi P.S./S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
संरक्षण मंत्रालय
पश्चिमी नौदल कमांडने 21 जून 22 रोजी आंतरराष्ट्रीय योग दिन साजरा केला
मुंबई, 21 जून 2022
भारतीय नौदलाच्या पश्चिमी नौदल कमांडने नेहमीच आपले जवान आणि त्यांच्या कुटुंबांना क्रीडा, साहसी आणि शारीरिक तंदुरुस्तीच्या उपक्रमांमध्ये सहभागी होऊन उत्कृष्ट कामगिरी करण्यासाठी प्रोत्साहित केले आहे. नौदल कर्मचाऱ्यांनी विविध क्रीडा प्रकारांमध्ये देशासाठी अभिमानास्पद कामगिरी केली आहे. एक शिस्त म्हणून कमांडच्या शारीरिक आणि मानसिक आरोग्यासाठी योगाभ्यासाला सर्वोच्च प्राधान्य असून तो अविभाज्य घटक आहे आणि जहाजांवर आणि किनाऱ्यावरील आस्थापनांमध्ये दररोज त्याचा सराव केला जातो. याशिवाय, गेल्या सहा महिन्यांपासून मुंबईत नौदल अधिकाऱ्यांच्या निवासी भागात  आणि नेव्ही नगर येथे योग प्रशिक्षण शिबिरांचे आयोजन करण्यात आले होते.
स्वातंत्र्याच्या अमृत महोत्सवी वर्षात 8 व्या आंतरराष्ट्रीय योग दिनानिमित्त  21 जून 2022 रोजी आयुष मंत्रालयाने जारी केलेल्या सामान्य योग प्रोटोकॉलनुसार सकाळी 7 ते 8. 30 या वेळेत कमांडच्या युनिट्सद्वारे योग शिबिरांचे आयोजन करण्यात आले. मुंबई, कारवार, गोवा, पोरबंदर आणि ओखा येथील विविध नौदल युनिट्समध्ये आयोजित शिबिरांमध्ये 10, 000 हून अधिक नौदल कर्मचारी  सहभागी झाले होते.
समुद्रकिनारी उभ्या असलेल्या प्रेक्षकांना योगसाधनेचे फायदे दाखवून देत नौदल कर्मचार्यांनी मोठ्या उत्साहाने खोल समुद्रात आणि परदेशातील बंदरांवर योगासने केली. शिस्त आणि निरामय आरोग्याची भावना रुजावी यासाठी नौदलाच्या शाळांमध्ये मुलांसाठी विशेष योग सत्रांचे आयोजन करण्यात आले होते, मुंबईच्या नेव्हल चिल्ड्रन स्कूलच्या सुमारे 500 मुलांनी त्यांच्या शाळेत आयोजित योगाभ्यासात भाग घेतला. नैऋत्य मान्सून सुरु होऊनही नौदल कर्मचारी आणि त्यांच्या कुटुंबियांचा उत्साह अजिबात कमी झाला नव्हता, पश्चिम नौदल कमांडमध्ये आयोजित शिबिरांमध्ये मोठ्या संख्येने सहभागी झाले होते.
या कार्यक्रमाची पूर्वतयारी म्हणून दक्षिण मुंबईत विविध प्रमाणित योग प्रशिक्षकांद्वारे 19 आणि 30 मे 22 रोजी आठ वेगवेगळ्या ठिकाणी योग शिबिरांचे आयोजन करण्यात आले होते. गेल्या महिन्यात योगाबाबत जनजागृतीसाठी बॅनर आणि स्टँडी, प्रश्नमंजुषा आणि फोटोग्राफी स्पर्धा, आणि चर्चासत्र, कार्यशाळा आणि व्याख्यानांचे आयोजन यासारखे उपक्रम आयोजित करण्यात आले होते. या निमित्त प्रमुख नौदल इमारतींना रोषणाई देखील करण्यात आली होती.
R.Aghor/S.Kane/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
इलेक्ट्रॉनिक्स आणि माहिती तंत्रज्ञान मंत्रालय
सामाईक सेवा केंद्रे
नवी दिल्ली, 6 एप्रिल 2022
इलेक्ट्रॉनिक्स आणि माहिती तंत्रज्ञान विभागाने  'डिजिटल इंडिया' या उपक्रमाअंतर्गत सामाईक सेवा केंद्रांचे जाळे उभारले आहे.
सामाईक सेवा केंद्र  प्रकल्पानुसार साधारणपणे अडीच लाख लोकसंख्येच्या ग्रामपंचायत परिसरात किमान एक सामायिक सेवा केंद्र उघडली जाणे अंतर्भूत आहे्. सरकारकडून नागरिकांना मिळणाऱ्या सेवा किंवा इतर नागरिककेंद्री ई सेवा नागरिकांना मिळाव्यात आहे, हे या मागील उद्दिष्ट आहे. ग्रामीण पातळीवरील उद्योजकांकडून हे मॉडेल चालवले जाते.
28 फेब्रुवारी 2022 रोजी देशभरात 4,63,705 सामाईक सेवा केंद्रे कार्यान्वित होती. प्रत्येक केंद्रात साधारणपणे चार माणसे कार्यरत होती. यानुसार देशभरातील सार्वजनिक सेवा केंद्रांमध्ये मिळून थेट किंवा अप्रत्यक्ष असे एकूण सर्वसाधारण 15 लाख जण काम करतात.
इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांनी आज लोकसभेत एका लेखी उत्तरात ही माहिती दिली.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
उपराष्ट्रपती कार्यालय
"लोकांचे जीवन बदलण्यासाठी उत्कटता, ध्येय आणि करुणा बाळगा " - नागरी सेवकांना उपराष्ट्रपतींचे आवाहन
नवी दिल्ली, 14 जुलै 2023
उपराष्ट्रपतीं जगदीप धनखड यांनी आज युवा नागरी सेवकांना लोकांचे जीवन बदलण्यासाठी उत्कटता, ध्येय आणि करुणा बाळगण्याचे आवाहन केले. “ ज्यांनी आशा गमावली आहे त्यांना आनंद देण्यापेक्षा अधिक समाधानकारक काहीही असू शकत नाही,” असे त्यांनी आज उप-राष्ट्रपती निवास येथे भेटायला आलेल्या 2021 आणि 2022 तुकडीच्या भारतीय टपाल सेवेतील प्रशिक्षणार्थींना मार्गदर्शन करताना सांगितले.
भारताचा जागतिक पटलावर नव्याने उदय झाला आहे,असे सांगून धनखड म्हणाले की, ग्रामीण भागाचे योगदान आणि कष्टकरी शेतकरी आणि कामगारांच्या प्रयत्नांमुळे भारताचा हा उदय शाश्वत असणार आहे. भारताच्या जागतिक विकासाला थांबवता येणे शक्य नाही असे सांगून, त्यांनी अधोरेखित केले की, " एक दशकापूर्वी आपण जागतिक अर्थव्यवस्थेत दहाव्या स्थानावर होतो आणि आता आपण पाचव्या क्रमांकाची अर्थव्यवस्था आहोत."
युवा अधिकारी प्रशिक्षणार्थींना ‘विकासाचे दूत’ आणि ‘अमृत कालचे योद्धे’ असे संबोधत त्यांच्या नवकल्पना आणि कौशल्याने भारताची प्रगती जलद गतीने करण्याचे आवाहन त्यांनी केले. देश परिवर्तनाच्या निर्णायक क्षणी आहे यावर भर देत नागरी सेवकांनी सर्वसमावेशक विकास , आर्थिक समावेशकता आणि सुलभ सेवा वितरण सुनिश्चित करावे अशी इच्छा त्यांनी व्यक्त केली.
लोकांमध्ये शिस्त आणि राष्ट्रवादाची मूल्ये रुजविण्याचे आवाहन करून धनखड यांनी प्रत्येक टपाल कार्यालयाने मूलभूत कर्तव्ये प्रदर्शित आणि प्रसिद्ध करावीत असे सुचवले; यामुळे नागरिकांचा दृष्टिकोन बदलेल.
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
गृह मंत्रालय
केंद्रीय गृहमंत्री अमित शहा यांच्यातर्फे पंतप्रधान नरेंद्र मोदी यांना वाढदिवसानिमित्त शुभेच्छा
“गरिबांच्या कल्याणासाठी आणि देशसेवेसाठी समर्पित, देशातील सर्वात लोकप्रिय नेते पंतप्रधान नरेंद्र मोदी यांना वाढदिवसानिमित्त शुभेच्छा.”
“पंतप्रधान नरेंद्र मोदी यांच्या रूपात देशाला असा एक नेता लाभला आहे, ज्याने विविध लोककल्याणकारी धोरणांच्या माध्यमातून वंचितांना मुख्य प्रवाहात आणले आहे आणि एका सक्षम भारताची पायाभरणी केली आहे.”
“अनेक दशके आपल्या अधिकारांपासून वंचित राहिलेल्या गरीब नागरिकांना घरे, वीज, बँक खाते किंवा प्रसाधनगृहे प्रदान करणे असो किंवा उज्वला योजनेअंतर्गत गरीब मातांना स्वयंपाकासाठीचा गॅस प्रदान करून त्यांना सन्मानाचे आयुष्य बहाल करणे असो, पंतप्रधान नरेंद्र मोदी यांच्या समर्पित वचनबद्धतेमुळे आणि दृढ संकल्पामुळेच हे सर्व शक्य होऊ शकले आहे.”
“सक्षम, सुरक्षित आणि आत्मनिर्भर भारतासाठी आपल्या आयुष्याचा प्रत्येक क्षण समर्पित करणारे पंतप्रधान नरेंद्र मोदी यांच्या नेतृत्वाखाली भारतमातेची सेवा करणे, हे निश्चितच सौभाग्याचे आहे.”
“कोट्यवधी देशवासीयांच्या बरोबरीने मी सुद्धा पंतप्रधान नरेंद्र मोदी यांच्या निरोगी आणि दीर्घायुष्यासाठी प्रार्थना करतो.”
केंद्रीय गृहमंत्री अमित शहा यांनी पंतप्रधान नरेंद्र मोदी यांना वाढदिवसानिमित्त शुभेच्छा दिल्या आहेत. पंतप्रधानांना शुभेच्छा देताना ते आपल्या ट्विटर संदेशात म्हणतात की, “गरिबांच्या कल्याणासाठी आणि देशसेवेसाठी समर्पित, देशातील सर्वात लोकप्रिय नेते पंतप्रधान नरेंद्र मोदी यांना वाढदिवसानिमित्त शुभेच्छा. पंतप्रधान नरेंद्र मोदी यांच्या रूपात देशाला असा एक नेता लाभला आहे, ज्याने विविध लोककल्याणकारी धोरणांच्या माध्यमातून वंचितांना मुख्य प्रवाहात आणले आहे आणि एका सक्षम भारताची पायाभरणी केली आहे.”
केंद्रीय गृहमंत्री पुढे म्हणतात की, “अनेक दशके आपल्या अधिकारांपासून वंचित राहिलेल्या गरीब नागरिकांना घरे, वीज, बँक खाते किंवा प्रसाधनगृहे प्रदान करणे असो किंवा उज्वला योजनेअंतर्गत गरीब मातांना स्वयंपाकासाठीचा गॅस प्रदान करून त्यांना सन्मानाचे आयुष्य बहाल करणे असो, पंतप्रधान नरेंद्र मोदी यांच्या समर्पित वचनबद्धतेमुळे आणि दृढ संकल्पामुळेच हे सर्व शक्य होऊ शकले आहे.”
“सक्षम, सुरक्षित आणि आत्मनिर्भर भारतासाठी आपल्या आयुष्याचा प्रत्येक क्षण समर्पित करणाऱ्या पंतप्रधान नरेंद्र मोदी यांच्या नेतृत्वाखाली भारतमातेची सेवा करणे, हे निश्चितच सौभाग्याचे आहे. कोट्यवधी देशवासीयांच्या बरोबरीने मी सुद्धा पंतप्रधान नरेंद्र मोदी यांच्या निरोगी आणि दीर्घायुष्यासाठी प्रार्थना करतो”, असे अमित शाह यांनी म्हटले आहे.
राष्ट्रसेवा और गरीब कल्याण के प्रति समर्पित देश के सर्वप्रिय नेता प्रधानमंत्री श्री @narendramodi जी को जन्मदिन की शुभकामनाएं।
— Amit Shah  September 17, 2020
मोदी जी के रूप में देश को एक ऐसा नेतृत्व मिला है जिसने लोक-कल्याणकारी नीतियों से वंचित वर्ग को विकास की मुख्यधारा से जोड़ा और एक मजबूत भारत की नींव रखी।
राष्ट्रसेवा और गरीब कल्याण के प्रति समर्पित देश के सर्वप्रिय नेता प्रधानमंत्री श्री @narendramodi जी को जन्मदिन की शुभकामनाएं।
— Amit Shah  September 17, 2020
मोदी जी के रूप में देश को एक ऐसा नेतृत्व मिला है जिसने लोक-कल्याणकारी नीतियों से वंचित वर्ग को विकास की मुख्यधारा से जोड़ा और एक मजबूत भारत की नींव रखी।
M.Chopade/M.Pange/P.Kor
आरोग्य आणि कुटुंब कल्याण मंत्रालय
कोविड -19 ताजी माहिती 
नवीन नोंद झालेले 76 टक्के कोविड रुग्ण 10 राज्ये आणि केंद्रशासित प्रदेशातील
नवी दिल्ली, 21 सप्टेंबर 2020
देशात, गेल्या 24 तासांत एकूण 86,961 नवीन रूग्णांची नोंद झाली आहे. यापैकी 76 टक्के रुग्ण 10 राज्ये आणि केंद्रशासित प्रदेशातील आहेत.
यात एकट्या महाराष्ट्रातील रुग्णसंख्या 20,000 पेक्षा जास्त आहे, तर आंध्रप्रदेशातील रूग्णांचा वाटा 8,000 पेक्षा जास्त आहे.
गेल्या 24 तासांत देशात 1,130 रुग्ण मृत्यूमुखी पडल्याची नोंद झाली आहे. गेल्या 24 तासांत कोविडमुळे मृत्यूमुखी पडलेल्या रूग्णांपैकी 86 टक्के रुग्ण सर्वाधिक बाधित 10राज्ये/केंद्रशासित प्रदेशातील आहेत.
महाराष्ट्रात 455 लोक मृत्यूमुखी पडल्याची नोंद झाली असून त्यानंतर कर्नाटक आणि उत्तर प्रदेश येथे अनुक्रमे 101 आणि 94 लोक मृत्यूमुखी पडले आहेत.
U.Ujgare/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
आरोग्य आणि कुटुंब कल्याण मंत्रालय
कोविड-19 लसीकरण अद्ययावत स्थिती
42.15 कोटींपेक्षा अधिक लसींच्या मात्रा राज्ये/केंद्रशासित प्रदेशांना वितरीत
सध्या राज्ये/केंद्रशासित प्रदेश आणि खाजगी रूग्णालयांकडे एकूण अंतर्गत साठ्यातील आणि न वापरलेल्या अशा 2.11 कोटींहून अधिक लसींच्या मात्रा देण्यासाठी शिल्लक
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे. कोविड सार्वत्रिक लसीकरण मोहिमेचा तिसरा टप्पा 21 जून 2021 रोजी सुरु झाला आहे. लसींची अधिक उपलब्धता, उपलब्ध होणाऱ्या लसींच्या साठ्याविषयी राज्ये आणि केंद्रशासित प्रदेशांना आगावू सूचना देऊन, त्याद्वारे लसींची पुरवठा साखळी सुनियोजित करण्याचा प्रयत्न, यातून लसीकरण मोहीमेला गती देण्यात आली आहे.
राष्ट्रीय लसीकरण मोहिमेचा भाग म्हणून, केंद्र सरकार राज्ये आणि केंद्रशासित प्रदेशांना मोफत कोविड लसी पुरवत आहे. नव्या टप्प्यात देशातील 75 टक्के लसी केंद्र सरकार खरेदी करत असून त्या राज्ये आणि केंद्रशासित प्रदेशांना मोफत पुरवल्या जात आहेत.
|
|
VACCINE DOSES
|
|

|
|
SUPPLIED
|
|
42,15,43,730
|
|
IN PIPELINE
|
|
71,40,000
|
|
CONSUMPTION
|
|
40,03,50,489
|
|
BALANCE AVAILABLE
|
|
2,11,93,241
आतापर्यंत राज्ये/केंद्रशासित प्रदेशांना 42.15 कोटींपेक्षा अधिक  लसींच्या मात्रा पुरविण्यात आल्या आहेत,आणि पुढील काही दिवसांत आणखी 71,40,000 मात्रा पाठविण्याची प्रक्रिया सुरू आहे.
यापैकी, वाया गेलेल्या लसींच्या मात्रांसह एकूण 40,03,50,489 मात्रांचा वापर करण्यात आला आहे.
राज्ये/केंद्रशासित प्रदेशांसह खाजगी रुग्णालयांकडे अद्याप 2.11 कोटींपेक्षा जास्त  लसींच्या मात्रा शिल्लक आहेत.
अर्थ मंत्रालय
अर्थमंत्र्यांनी अर्थमंत्रालयातील अधिकाऱ्यांना दिली स्वच्छतेची शपथ
एकदाच वापरात येणाऱ्या प्लॅस्टीकचे सर्व क्षेत्रातून उच्चाटन करण्याचा व्यक्त केला निर्धार
(नवी दिल्ली, 1 ऑक्टोबर 2019
केंद्रीय अर्थमंत्री निर्मला सितारामन यांनी अर्थमंत्रालयाच्या अधिकाऱ्यांना आज स्वच्छतेची शपथ दिली. एकदाच वापरात येणाऱ्या प्लॅस्टीकचे सार्वजनिक/अधिकृत आणि व्यक्तिगत आयुष्यातून उच्चाटन करण्याची मोहीम राबविण्यासाठी अर्थमंत्रालयातील कर्मचाऱ्यांच्या कटिबद्धतेचा पुनरुच्चार केला.
‘स्वच्छता ही सेवा’ ही मोहीम अर्थमंत्रालयातर्फे 11 सप्टेंबर ते 2 ऑक्टोबर 2019 या काळात राबवण्यात येत आहे. भारताला एकदाच वापर होणाऱ्या प्लॅस्टीकपासून मुक्त करणे आणि जागृती निर्माण करणे ही या मोहिमेची संकल्पना आहे.
पंतप्रधान नरेंद्र मोदी यांनी 15 ऑगस्ट 2019 रोजी केलेल्या स्वातंत्र्यदिन सोहळ्यातील भाषणात महात्मा गांधीजींची 150 वा जयंती दिन असलेल्या 2 ऑक्टोबर 2019 पासून भारताला एकदाच वापरात येणाऱ्या प्लॅस्टीकपासून मुक्त करण्यासाठी मोहीमेची घोषणा केली होती. 27 सप्टेंबर 2019 रोजी संयुक्त राष्ट्र आमसभेतील भाषणात पंतप्रधानांनी ही मोहीम राबवण्याचा पुनरूच्चार केला होता.
या कार्यक्रमात केंद्रीय अर्थसचिव राजीव कुमार यांनी केवळ एकदाच वापर होणाऱ्या प्लॅस्टीकचा वापर पूर्णपणे बंद करण्यासाठी आणि टाळण्यासाठी हाती घेण्यात येणाऱ्या काही पावलांची माहिती दिली.
- बैठकीत वापरल्या जाणाऱ्या पाण्याच्या प्लॅस्टीकच्या बाटल्यांऐवजी काचेच्या बाटल्या आणि पेले वापरणे.
- प्लॅस्टीक फोल्डरऐवजी पुनर्वापर झालेले कागदाचे फोल्डर वापरणे.
- वापरुन झाल्यावर विल्हेवाट लावण्यात येणारे प्लॅस्टीक कप/बशा यांचा कमीत कमी वापर
- अधिकाऱ्यांमध्ये प्लॅस्टीकच्या नकारात्मक परिणामाबाबत जागृती निर्माण करणे आणि पर्यावरणस्नेही तसेच विघटन होणाऱ्या साहित्याचा वापर करणे आदी पर्यायांचा समावेश होता.
M.Chopade/J.Patankar/P.Kor
भारताने कोविडविरुद्धच्या लढाईत अनेक महत्वाचे मैलाचे दगड पार केले आहेत.
गेल्या 24 तासांत आढळलेल्या कोविड-19 च्या रुग्णांची संख्या सुमारे तीन महिन्यांनंतर 50000  पेक्षा कमी आढळली आहे. याआधी, 28 जुलै रोजी रुग्णांची एका दिवसातली संख्या 47,703 असल्याची नोंद आहे.
दररोज कोविडचे रुग्ण बरे होण्याचे प्रमाण सातत्याने वाढत असून मृत्यूदरही सातत्याने घटतो आहे. तसेच सक्रीय रुग्णांचे प्रमाण देखील सातत्याने कमी होत आहे.
भारताने मिळवलेले आणखी एक यश म्हणजे, एकूण संख्येच्या तुलनेत, सक्रीय रुग्णांचे प्रमाण 10 टक्क्यांपेक्षा कमी झाले आहे. सध्या देशभरात एकूण पॉझिटिव्ह रुग्णांची संख्या 7.5 लाखांपेक्षाही कमी  आहे. आजपर्यंतच्या कोविड रुग्णांच्या संख्येच्या तुलनेत सक्रीय रुग्णांचे हे प्रमाण 9.85% इतके आहे.
केंद्र सरकारच्या सर्वसमावेशक धोरणानुसार, राज्ये आणि केंद्रशासित प्रदेशांनी, एकत्रित आणि निश्चित ध्येय ठेवून केलेल्या प्रभावी अंमलबजावणीचा हा परिणाम आहे.त्याशिवाय देशभरात चाचण्या, त्वरित आणि प्रभावी निरीक्षण आणि ट्रॅकिंग, रूग्णांना त्वरित रुग्णालयात दाखल करणे तसेच प्रमाणित उपचारांच्या प्रोटोकॉलचे कसोशीने पालन करण्यामुळे कोविडविरुध्दच्या लढ्यात हे यश मिळाले आहे. तसेच, या लढ्यात देशभर निस्वार्थ सेवा देणारे कोविड योद्धे, डॉक्टर्स, आघाडीवर काम करणारे सर्व कार्यकर्ते यांच्या निस्वार्थ सेवेचाही हा परिणाम आहे.
सक्रीय रुग्णांच्या संख्येत घट होत असतांना दुसरीकडे मात्र, रुग्ण बरे होण्याचे प्रमाण सातत्याने वाढत आहे. आतापर्यंत 67 लाखांपेक्षा अधिक रुग्ण  या आजारातून बरे झाले आहेत. सक्रीय रुग्ण आणि बरे झालेल्या रुग्णांच्या संख्येतील तफावत सातत्याने वाढत असून, आज ही तफावत 59,84,790 इतकी आहे.
गेल्या 24 तासांत 69,720 रुग्ण बरे झाले असून त्यांना रूग्णालयातून सुट्टी देण्यात आली आहे. आता देशाचा रुग्ण बरे होण्याचा सरासरी दर 88.63% इतका आहे.
बरे झालेल्या रूग्णांपैकी 78% रुग्ण 10 राज्ये/केंद्रशासित प्रदेशातील असल्याचे आढळले आहे.
महाराष्ट्रात एका दिवसात, सर्वाधिक 15,000 पेक्षा अधिक रुग्ण बरे झाले आहेत, तर त्या खालोखाल कर्नाटकात एका दिवसात 8,000 पेक्षा अधिक रुग्ण बरे झाले आहेत.
नव्याने आढळलेल्या रूग्णांमधील 75% रुग्ण 10 राज्ये/केंद्रशासित प्रदेशातील आहेत. महाराष्ट्र, कर्नाटक आणि केरळ या राज्यांत 5,000 पेक्षा अधिक सक्रीय रुग्ण आढळले आहेत.
गेल्या 24 तासांत देशभरात 587 रुग्णांचा मृत्यू झाला. त्यापैकी 81% टक्के 10 राज्ये/केंद्रशासित प्रदेशातील आहेत. आज सलग दुसऱ्या दिवशी मृतांचा आकडा 600 पेक्षा कमी आढळला आहे. महाराष्ट्रात एका दिवसात सर्वाधिक म्हणजे 125 मृत्यूंची नोंद झाली.
कोविड रुग्ण बरे होण्याचे प्रमाण सर्वाधिक असलेला भारत एकमेव देश आहे, तसेच मृत्यूदर सर्वात कमी असलेल्या मोजक्या देशांमध्ये भारताचा समावेश होतो. आज हा मृत्यूदर 1.52% इतका आहे. सक्रीय रुग्णांच्या संख्येत सातत्याने होत असलेल्या घटीचा हा परिणाम आहे.
पंतप्रधान कार्यालय
डेन्मार्कच्या पंतप्रधानांच्या भेटीदरम्यान झालेल्या सामंजस्य करार/करारांची यादी
|
|
अ.क्र.
|
|
सामंजस्य करार/कराराचे नाव
|
|
भारताच्या बाजूने करारावर ज्यांनी स्वाक्षरी केली
|
|
डेन्मार्कच्या बाजूने करारावर ज्यांनी स्वाक्षरी केली
|
|
1
|
|
भूजल संसाधने आणि जलचरांच्या स्थानांच्या मॅपिंगसाठी वैज्ञानिक आणि औद्योगिक संशोधन परिषद- राष्ट्रीय भूभौतिकीय संशोधन संस्था, हैदराबाद आणि आरहस विद्यापीठ, डेन्मार्क आणि भूवैज्ञानिक सर्वेक्षण,डेन्मार्क आणि ग्रीनलँड यांच्यात सामंजस्य करार
|
|
डॉ.व्ही.एम. तिवारी, संचालक, सीएसआयआर- राष्ट्रीय भूभौतिकीय संशोधन संस्था उप्पल रोड, हैदराबाद 
|
|
राजदूत फ्रेडी स्वाने
|
|
2
|
|
वैज्ञानिक आणि औद्योगिक संशोधन परिषद आणि डॅनिश पेटंट आणि ट्रेडमार्क कार्यालय यांच्यात पारंपरिक ज्ञान डिजिटल ग्रंथालय सुविधा करार
|
|
डॉ. विश्वजननी जे सत्तीगीरी प्रमुख, सीएसआयआर-पारंपरिक ज्ञान डिजिटल ग्रंथालय विभाग 14, सत्संग विहार मार्ग, नवी दिल्ली
|
|
राजदूत फ्रेडी स्वाने
|
|
3
|
|
संभाव्य अनुप्रयोगांसह उष्णकटिबंधीय हवामानासाठी नैसर्गिक शीतलीकरणासाठी उत्कृष्टता केंद्र स्थापन करण्याच्या दृष्टीने भारतीय विज्ञान संस्था, बंगळुरू आणि डॅनफॉस इंडस्ट्रीज प्रायव्हेट लिमिटेड यांच्यात सामंजस्य करार
|
|
प्रा. गोविंदन रंगराजन, संचालक, भारतीय विज्ञान संस्था, बंगळुरू
|
|
श्री रविचंद्रन पुरुषोत्तमन, अध्यक्ष, डॅनफॉस इंडिया
|
|
4
|
|
कौशल्य विकास आणि उद्योजकता मंत्रालय, भारत सरकार आणि डेन्मार्क किंगडम सरकार यांच्यातील संयुक्त उद्देश पत्र
|
|
श्री राजेश अग्रवाल, सचिव, कौशल्य विकास आणि उद्योजकता मंत्रालय
|
|
राजदूत फ्रेडी स्वाने
|
|
|
|
|
|
|
|
वरील करारांव्यतिरिक्त, खालील व्यावसायिक करार देखील घोषित करण्यात आले आहेत:-
|
|
अ.
|
|
हायड्रोजन इलेक्ट्रोलायझर विकसित करण्यासाठी आणि त्यानंतर भारतात हायड्रोजन इलेक्ट्रोलायझरचे उत्पादन आणि उपयोजन करण्यासासाठी रिलायन्स इंडस्ट्रीज लिमिटेड आणि स्टायस्डल इंधन तंत्रज्ञान यांच्यात सामंजस्य करार.
|
|
ब.
|
|
डेन्मार्क स्थित 'सेंटर ऑफ एक्सलन्स फॉर सस्टेनेबिलिटी सोल्युशन्स' स्थापन करण्यासाठी इन्फोसिस टेक्नॉलॉजीज आणि आरहस विद्यापीठ यांच्यात सामंजस्य करार.
|
|
क.
|
|
हरित अर्थव्यवस्थेतील संक्रमणाच्या दृष्टीने, तोडग्यासाठी ज्ञान-सामायिकीकरणाला प्रोत्साहन देणे आणि संशोधनाची सोय उपलब्ध करून देण्यासाठी 'ऑब्झर्व्हर रिसर्च फाउंडेशन’ आणि ‘स्टेट ऑफ ग्रीन’ यांच्यात धोरणात्मक सहकार्यासंदर्भात सामंजस्य करार